钦定古今图书集成/理学汇编/学行典/第195卷 > 陈孟怡
## 钦定古今图书集成/理学汇编/学行典/第195卷 > 陈孟怡

按《宁波府志》：“陈孟怡从兄孟康，隶尺籍，当就戍，去家
甚远。母老病，子幼，且家不能行，孟怡悯之，慨然愿代，
数年不返。里人重造户籍，以孟怡身在戍所，竟编籍
隶焉。至老还家，卒不能白。孟怡在戍时，有兄孟宁，被
事当远徙，孟怡为诉于官，事竟得直。兄弟皆八十馀
而卒，人共义之。子璘生，自戍所归，入乡校，后第正统”
十三年进士，拜监察御史。